## Odluka o utvrđivanju osnovice i stope za obračunavanje doprinosa Privrednoj komori regije Varaždin u 1990. godini

### NN 23/1990 (25.5.1990.), Odluka o utvrđivanju osnovice i stope za obračunavanje doprinosa Privrednoj komori regije Varaždin u 1990. godini

# PRIVREDNA KOMORA REGIJE VARAŽDIN

Na temelju člana 41. Zakona o udruživanju u privredne komore ("Narodne
novine"; br. 42/86); člana 73. i 138. Statuta Privredne komore regije
Varaždin, Skupština Privredne komore regije Varaždin na svojoj sjednici
19. ožujka 1990. godine, donosi

## ODLUKU

### o utvrđivanju osnovice i stope za obračunavanje doprinosa Privrednoj komori regije Varaždin u 1990. godini

I

Osnovica za obraćunavanje doprinosa Privrednoj komori regije Varaždin
u 1990. godini odnosi se na:

- poduzeća u društvenom, zadružnom, mješovitom i privatnom vlasništvu,
složene oblike udruživanja odnosno organiziranja poduzeća, banke, mješovite
banke i njihove filijale odnosno predstavništva, zajednice osiguranja imovine
i osoba i njihove filijale odnosno predstavništva. zajednice rizika, zajednice
reosiguranja i druge financijske organizacije, te druge pravne osobe koje
obavljaju privrednu djelatnost na području regije Varaždin,

- poslovne jedinice, odnosno dijelove poduzeća, koji se nalaze na području
regije Varaždin, u sastavu su poduzeća sa sjedištem na području drugih
komora. Osnovica je ostvareni dohodak iz periodičnog obračuna odnosno godišnji
obračun bez umanjenja osnovice, oslobođenja i olakšica. Članice Osnovnog
zadružnog saveza ZO Varaždin nisu obavezne plaćati doprinos Privrednoj
komori regije Varaždin, već ga, plaćaju Savezu, u skladu s odlukom Skupštine
Osnovnog zadružnog saveza ZO Varaždin.

II

Stopa za obračunavanje doprinosa za organizacije iz točke I ove oduke
u 1990. godini utvrđuje se u visini od 0,30% na osnovicu.

III

Osnovica za obračunavanje doprinosa samostalnih privrednika, i to putem
Saveza udruženja samostalnih privrednika regije Varaždin, Komori je 0,10%
od naplaćenog doprinosa za 1990. godinu.

IV

Doprinos iz točke I, II. i III. ove odluke obračunava se i plaća kod
nadležne Službe društvenog knjigovodstva do 30. (31.) u mjesecu za protekli
mjesec za žiro-račun Privredne komore regije Varaždin broj 34800-637-523.
Ako organizacije iz točke I. ne izdaju u propisanom roku nalog za plaćanje
doprinosa, Služba društvenog knjigovodstva izdat će nalog za naplatu prema
odredbi člana 21. Zakona o službi društvenog knjigovodstva u Socijalističkoj
Republici Hrvatskoj ("Narodne novine", br. 11/86). Akontacija
za pojedine mjesece u godini se utvrđuje prema poznatoj osnovici iz periodičnog
obračuna, odnosno završnog računa, sastavljenog za zadnje razdoblje, koje
prethodi mjesecu uplate akontacije doprinosa. Organizacije iz točke I,
po utvrđenoj obavezi iz periodičnog obračuna odnosno godišnjeg obračuna,
za pojedino razdoblje podnose nadležnoj Službi društvenog knjigovodstva
nalog za uplatu razlike manje obračunatog doprinosa po obračunu odnosno
nalog za povrat više uplaćenog doprinosa.

V

Obračun i naplata doprinosa iz točke III. ove odluke vrše općinske uprave
prihoda zajedno s doprinosom Savezu udruženja samostalnih privrednika regije
Varaždin u skladu sa zaključenim samoupravnim sporazumom.

VI

Ovlašćuje se Izvršni odbor Privredne komore regije Varaždin da prati
ostvarivanje ove odluke i da po potrebi donosi objašnjenja i uputtva za
njezino provođenje.

VII

Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990. godine.

Broj: 01-42/1990

Varaždin, 19. ožujka 1990.

Predsjednik Radnog predsjedništva Skupštine

Privredne komore regije Varaždin

**Martin Stubičar, v. r.**

Odluka, NN 23/1990-439